Inštrukcie k Prílohe III. - Pitch video
Pitch video (.avi – formát) alebo prezentácia v PowerPoint (.ppt, .pptx - formát)
Vložte video v dĺžke max. 3 minúty, v ktorom predstavíte Váš tím a produkt/službu/predmet podnikania. Nápoveda: „Pitch video“ je krátka video nahrávka, pomocou ktorej môžete prezentovať Vašu podnikateľskú činnosť. Krátky návod ako môže vyzerať „pitch video“ a čo by malo obsahovať: Krok 1: Vytvorenie titulku Titulok je najdôležitejšie posolstvo Vášho „pitch videa“. Spýtajte sa sami seba: „Čo je najdôležitejšia vec, ktorú chcete povedať o Vašom výrobku, službe, značke, nápade, atď?“ Uistite sa, že Váš titulok nemá viac ako 140 znakov. Krok 2: Uveďte 3 hlavné výhody Načrtnite 3 najdôležitejšie výhody Vášho produktu alebo služby. Zákazníkov vždy zaujíma akým spôsobom bude Váš produkt alebo služba pre nich prospešná, akú to má hodnotu, alebo ako bude ich život jednoduchší. Krok 3: Dokáž to! Podložte 3 výhody relevantnými faktami, príkladmi, štatistickými údajmi a pod. Krok 4: Milujte, čo robíte Ak ste nadšený z Vášho produktu alebo služby, bude to cítiť aj vo Vašom „pitch videu“ a ľudia sa s tým stotožnia. Krok 5: Výzva k akcii Uzatvorte „pitch video“ s jednoduchou, ale masívnou výzvou k akcii. Čo chcete, aby Váš divák robil ďalej? Nezabudnite predstaviť sám seba, skôr ako začnete.